Կանակո Մուրակամի

, ճապոնացի նախկին գեղասահորդուհի, որը հանդես է գալիս մենասահքում։ Նա 2014 թվականի Չորս մայրցամաքների առաջնության չեմպիոն է, 2015 թվականի աշխարհի թիմային առաջնության բրոնզե մեդալակիր, աշխարհի պատանեկան առաջնության չեմպիոն (2010), 2009-2010 մրցաշրջանի պատանեկան Գրան պրիի եզրափակչի հաղթող, Ճապոնիայի պատանեկան առաջնության չեմպիոն (2010)։

2017 թվականի ապրիլի 22-ի դրությամբ Չմշկորդների միջազգային միության վարկանշային աղյուսակում զբաղեցնում է 16-րդ հորիզոնականը։

Կարիերա

Կարիերայի սկիզբ 
2005-2006 մրցաշրջանում Կանակոն սկսնակների ազգային առաջնությունում հանդես է եկել «B» կատեգորիայում, որը հնարավորներից ամենացածրն է։ Այնտեղ նվաճել է արծաթե մեդալ։ Այդ ձեռքբերումը նրան հնարավորություն տվեց գարնանը մասնակցել «Gardena Spring Trophy» մրցաշարին, որտեղ նա հաղթել է նույն նախնական մակարդակում։

Հաջորդ երկու մրցաշրջաններում նույն առաջնությունում նա ելույթ է ունեցել «A» կատեգորիայում՝ սկզբում զբաղեցնելով 7-րդ, ապա՝ 5-րդ տեղը։

2008-2009 մրցաշրջանում Կանակոն առաջին անգամ մասնակցել է պատանեկան Գրան պրիին։ Առաջին փուլում, որ անցկացվել է Մադրիդում, արժանացել է բրոնզի, իսկ երկրորդ փուլում, որ անցկացվել է Շեֆիլդում, գրավել է երկրորդ տեղը։ Կանակոն Գրան պրիի եզրափակչում չորրորդն էր։

Գրան պրիի եզրափակչից առաջ Մուրակամին մասնակցել է Ճապոնիայի պատանեկան առաջնությանը, որտեղ արժանացել է աշխարհի պատանեկան առաջնությանը մասնակցելու թույլտվություն։ Կանակոն կարճ ծրագրում զբաղեցրել է յոթերորդ տեղը, ազատ ծրագրում՝ առաջին, իսկ արդյունքում՝ երրորդ տեղը։ Դա նրան հնարավորություն տվեց մասնակցելու մեծահասակների ազգային առաջնությանը, սակայն աշխարհի պատանեկան առաջնությանը չմասնակցեց, քանի որ այդ տարի Ճապոնիայից կարող էր մասնակցել միայն երկու հոգի։

Պատանեկան Գրան պրիի եզրափակչում Կանակո Մուրակամին կարճ ծրագրի կատարումից հետո երկրորդն էր, ազատ ծրագրից հետո՝ երրորդը, իսկ վերջնական արդյունքում զբաղեցրել է 4-րդ տեղը։ Այնուհետև մասնակցել է Ճապոնիայի մեծահասակների առաջնությանը՝ կարճ ծրագրում զբաղեցնելով յոթերորդ տեղը, ազատ ծրագրում՝ ութերորդ, իսկ վերջնական արդյունքում՝ յոթերորդ։

2009-2010 մրցաշրջանում Կանակոն հաղթել է պատանեկան Գրան պրիի շարքի երկու փուլերում էլ և անցել եզրափակիչ։ Ճապոնիայի պատանեկան առաջնությանը նա երկու ծրագրերում էլ առաջատար դիրք է զբաղեցրել և արժանացել ոսկե մեդալի։ Այդ հաղթանակը նրան հնարավորություն է տվել մասնակցելու Ճապոնիայի մեծահասակների առաջնությանը, որտեղ զբաղեցրել է հինգերորդ հորիզոնականը։ Աշխարհի պատանեկան առաջնությանը նա հաղթել է՝ կարճ ծրագրում զբաղեցնելով երկրորդ տեղը, ազատ ծրագրում՝ առաջին։

Հետագա կարիերա 
Հետագայում Կանակոն սկսել է մասնակցել մեծահասակների մրցումների։ Այնուամենայնիվ չի կարողացել Սոչիի Օլիմպիական խաղերին։ Սակայն որոշել է չհեռանալ սպորտից և շարունակել է իր կարիերան։ 2016 թվականի ազգային առաջնությանը նա զբաղեցրել է վեցերորդ տեղը։

Նոր նախաօլիմպիական մրցաշրջանը Կանակոն սկսել է սեպտեմբերին Բերգամոյում տեղի ունեցած Լոմբարդիայի առաջնությունով, որտեղ զբաղեցրել է վեցերորդ տեղը։ Հոկտեմբերի կեսերին ճապոնացի գեղասահորդուհին ելույթ է ունեցել Գրան պրիի փուլերում (Չիկագո), որտեղ Ամերիկայի գավաթի խաղարկության ժամանակ զբաղեցրել է նախավերջին տեղը։ Նախավերջինն է նաև եղել Գրան պրիի՝ Մոսկվայում կայացած փուլում, որտեղ Ռոստելեկոմի գավաթի խաղարկության ժամանակ նույնպես անհաջող է ելույթ ունեցել։ Դեկտեմբերին Օսակայում կայացած Ճապոնիայի առաջնությունում ելույթ է ունեցել անվստահ և զբաղեցրել ութերորդ հորիզոնականը։ Ապրիլին Կանակոն մարզական ակտիվ կարիերան ավարտելու որոշում է ընդունել։

Ծրագրեր

Մարզական ձեռքբերումներ

2014/2015 մրցաշրջանից սկսած

 С – մրցույթը չի ավարտվել։

Մինչև 2013/2014 մրցաշրջան 

 J = պատանեկան

Ծանոթագրություններ

Արտաքին հղումներ 
 kanako-murakami.com 
 Կանակո Մուրակամին Չմշկորդների միջազգային միության կայքում

Ճապոնացի գեղասահորդներ
Գեղասահքի աշխարհի չեմպիոններ